CELEX: 32009R0271
Language: bg
Date: 2009-04-02 00:00:00
Title: Регламент (ЕО) № 271/2009 на Комисията от 2 април 2009 година относно разрешително за препарат, който съдържа ендо-1,4-бета-ксиланаза и ендо-1,4-бета-глюканаза, като хранителна добавка за отбити прасенца, пилета за угояване, кокошки носачки, пуйки за угояване и гъски за угояване (притежател на разрешителното — BASF SE) (Текст от значение за ЕИП)

3.4.2009   
            
            
               BG
            
            
               Официален вестник на Европейския съюз
            
            
               L 91/5
            
         
      РЕГЛАМЕНТ (ЕО) № 271/2009 НА КОМИСИЯТА
   
   от 2 април 2009 година
   относно разрешително за препарат, който съдържа ендо-1,4-бета-ксиланаза и ендо-1,4-бета-глюканаза, като хранителна добавка за отбити прасенца, пилета за угояване, кокошки носачки, пуйки за угояване и гъски за угояване (притежател на разрешителното — BASF SE)
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 е предвидено разрешително за използването на добавки при храненето на животните, както и основанията и процедурите за предоставянето на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 бе подадено заявление за разрешително на препарата, посочен в приложението към настоящия регламент. Това заявление бе придружено от информацията и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешителното за ензимния препарат ендо-1,4-бета-ксиланаза, получена от Aspergillus niger (CBS 109.713), и ендо-1,4-бета-глюканаза, получена от Aspergillus niger (DSM 18404), като фуражна добавка за отбити прасенца, пилета за угояване, кокошки носачки, пуйки за угояване, патици за угояване, който следва да се причисли към категорията „зоотехнически добавки“.
            
         
               (4)
            
            
               От становищата на Европейския орган за безопасност на храните („органа“) от 3 декември 2008 г. и от 9 декември 2008 г. (2) става ясно, че произвежданият от подателя на заявлението BASF SE ензимен препарат ендо-1,4-бета-ксиланаза, получена от Aspergillus niger (CBS 109.713), и ендо-1,4-бета-глюканаза, получена от Aspergillus niger (DSM 18404), не се отразява неблагоприятно върху здравето на животните, човешкото здраве или околната среда и че препаратът е ефикасен за подобряване на наддаването на прасенца и пилета за угояване и за подобряване на преработката на храната при пуйки за угояване и кокошки носачки. Въз основа на предоставените данни за пилета за угояване беше прието, че препаратът е ефикасен също и за патици за угояване. Освен това бе прието, че продуктът може потенциално да има сенсибилизиращо въздействие върху кожата и дихателната система. Органът не счита, че е налице необходимост от специфични изисквания по отношение на мониторинга след пускането на продукта на пазара. Той също така провери доклада за метода за анализ на фуражната добавка във фуражите, представен от референтната лаборатория на Общността, създадена с Регламент (ЕО) № 1831/2003.
            
         
               (5)
            
            
               Оценката на посочения препарат показва, че условията за разрешителното, определени в член 5 от Регламент (ЕО) № 1831/2003, са изпълнени. Следователно употребата на посочения препарат следва да бъде разрешена, както е предвидено в приложението към настоящия регламент.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, спадащ към категорията „зоотехнически добавки“ и към функционалната група „подобрители на смилаемостта на храната“, се разрешава като добавка при храненето на животните при условията, определени в приложението.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 2 април 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29.
   
      (2)  The EFSA Journal (2008 г.) 914, стр. 1—21.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на титуляря на разрешителното
               
               
                  Добавка
               
               
                  Състав, химична формула, описание, аналитичен метод
               
               
                  Вид или категория на животното
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  активни единици/kg пълноценен фураж със съдържание на влага 12 %
               
            
                  
                     Категория зоотехнически добавки. Функционална група: подобрители, увеличаващи смилаемостта на храната.
                  
               
            
                  4a7
               
               
                  BASF SE
               
               
                  Ендо-1,4-бета-ксиланаза
                  EC 3.2.1.8
                  Ендо-1,4-бета-глюканаза
                  EC 3.2.1.4
               
               
                  
                               
                           
                           
                              
                                 Състав на добавката:
                              
                              Препарат, съдържащ ендо-1,4-бета-ксиланаза, получена от Aspergillus niger (CBS 109.713),
                              и ендо-1,4-бета-глюканаза, получена от Aspergillus niger (DSM 18404), с минимална активност от:
                              
                                           
                                       
                                       
                                          твърда форма:
                                          5 600 TXU (1) и 2 500 TGU (2)/g
                                       
                                    
                                           
                                       
                                       
                                          течна форма:
                                          5 600 TXU и 2 500 TGU/g
                                       
                                    
                        
                               
                           
                           
                              
                                 Характеристика на активното вещество:
                              
                              ендо-1,4-бета-ксиланаза, получена от Aspergillus niger (CBS 109.713), и ендо-1,4-бета-глюканаза, получена от Aspergillus niger (DSM 18404)
                           
                        
                               
                           
                           
                              
                                 Аналитичен метод
                                  (3)
                              
                              За количествено определяне на активността на ендо-1,4-бета-ксиланаза:
                              Вискозиметричен метод, основаващ се на намаляване на вискозитета под въздействието на ендо-1,4-бета-ксиланаза върху съдържащия ксилан субстрат (пшеничен арабиноксилан) при pH = 3,5 и температура 55 °C.
                              За количествено определяне на активността на ендо-1,4-бета-глюканаза:
                              Вискозиметричен метод, основаващ се на намаляване на вискозитета под въздействието на ендо-1,4-бета-глюканаза върху съдържащия глюкан субстрат (ечемичен бетаглюкан) при pH = 3,5 и температура 40 °C.
                           
                        
               
                  Прасенца
                  (отбити)
               
               
                  -
               
               
                  560 TXT
                  250 TGU
               
               
                  -
               
               
                  
                              1.
                           
                           
                              В упътването за употреба на добавката и премикса да се посочат температурата на съхранение, срокът на годност и устойчивостта на гранулиране.
                           
                        
                              2.
                           
                           
                              За използване във фуражи, богати на нескорбелни полизахариди (основно бета-глюкани и арабиноксилани), напр. такива, съдържащи над 30 % пшеница, ечемик, ръж и/или тритикале.
                           
                        
                              3.
                           
                           
                              Препоръчителни дози за килограм пълноценен фураж:
                              
                                           
                                       
                                       
                                          Прасенца (отбити)
                                          560—840 TXU / 250—375 TGU;
                                       
                                    
                                           
                                       
                                       
                                          Пилета за угояване:
                                          280—840 TXU / 125—375 TGU;
                                       
                                    
                                           
                                       
                                       
                                          Кокошки-носачки:
                                          560—840 TXU / 250—375 TGU;
                                       
                                    
                                           
                                       
                                       
                                          Пуйки за угояване:
                                          560—840 TXU / 250—375 TGU;
                                       
                                    
                                           
                                       
                                       
                                          Патици за угояване
                                          280—840 TXU / 125—375 TGU;
                                       
                                    
                        
                              4.
                           
                           
                              За употреба при отбити прасенца до достигане на тегло приблизително 35 кg.
                           
                        
                              5.
                           
                           
                              Мерки за безопасност: носене на предпазна маска, предпазни очила и ръкавици по време на работа.
                           
                        
               
                  
                     22 април 2019 г.
                  
               
            
                  Пилета за угояване
               
               
                  280 TXT
                  125 TGU
               
            
                  Кокошки носачки
               
               
                  560 TXT
                  250 TGU
               
            
                  Пуйки за угояване
               
               
                  560 TXT
                  250 TGU
               
            
                  Патици за угояване
               
               
                  280 TXT
                  125 TGU
               
            
         (1)  1 TXU е количеството ензим, освобождаващо 5 микромола редуциращи захари (ксилозни еквиваленти) от пшеничен арабиноксилан за минута при pH 3,5 и температура от 40 °C.
      
         (2)  1 TGU е количеството ензим, което освобождава 1 микромол редуциращи захари (глюкозни еквиваленти) от ечемичен ß-глюкан за минута при рН 3,5 и температура от 40 °С.
      
         (3)  Подробна информация относно аналитичните методи може да бъде намерена на интернет адреса на референтната лаборатория на Общността: www.irmm.jrc.be/crl-feed-additives